[BREAKING NEWS] - ตลาดหุ้นสหรัฐฯ New High, ทองคำทะลุ 1,400 ดอลลาร์ - FINNOMENA
หลังจากที่วานนี้คณะกรรมการนโยบายการเงินสหรัฐฯ (FOMC) มีมติคงอัตราดอกเบี้ยนโยบายที่ 2.25 - 2.50% อย่างไม่เป็นเอกฉันท์ พร้อมส่งสัญญาณพร้อมลดอัตราดอกเบี้ยนโยบายหากจำเป็นเพื่อกระตุ้นเศรษฐกิจ สร้างความคาดหวังให้กับนักลงทุนในตลาดว่าธนาคารกลางสหรัฐฯมีโอกาสปรับลดอัตราดอกเบี้ยในการประชุมครั้งต่อๆ ไปอย่างมาก
19 พ.ย. 2562

หลังจากที่วานนี้คณะกรรมการนโยบายการเงินสหรัฐฯ (FOMC) มีมติคงอัตราดอกเบี้ยนโยบายที่ 2.25 – 2.50% อย่างไม่เป็นเอกฉันท์ พร้อมส่งสัญญาณพร้อมลดอัตราดอกเบี้ยนโยบายหากจำเป็นเพื่อกระตุ้นเศรษฐกิจ สร้างความคาดหวังให้กับนักลงทุนในตลาดว่าธนาคารกลางสหรัฐฯมีโอกาสปรับลดอัตราดอกเบี้ยในการประชุมครั้งต่อๆ ไปอย่างมาก
โดยล่าสุดนั้น CME Group มองว่าโอกาสการปรับลดดอกเบี้ยในการประชุมประจำเดือนกรกฎาคม ขึ้นสูงถึง 73.93% ส่งผลให้นักลงทุนปรับเข้าสู่ Risk On Mode เข้าลงทุนในสินทรัพย์เสี่ยง
ผลักดันดัชนี S&P 500 ทำ New High อีกครั้ง โดยแตะระดับสูงสุดที่ 2,958.06 ก่อนที่จะลดลงเล็กน้อย ปิดตลาดที่ 2,954.18 จุด คิดเป็นการปรับตัวขึ้น 27.72 จุด หรือ +0.94%
ควบคู่ไปกับการเก็งราคาทองคำ ส่งผลให้ราคาทะลุแนวต้านสำคัญที่ 1,400 ดอลลาร์ต่อออนซ์ ซึ่งการปรับตัวขึ้นในรอบสัปดาห์นี้เป็นการปรับตัวขึ้นมากที่สุดนับตั้งแต่ปี 2016
จากการอ่อนค่าลงของเงินสกุลดอลลาร์ ซึ่งเป็นต้นทุนทางการเงินโดยตรงของการซื้อขายทองคำ ล่าสุด Dollar Index อ่อนตัวลงแตะระดับ 96.54 จุด อ่อนค่าลงต่อเนื่อง 3 วัน กว่า 1.30%
Source: Bloomberg, CME Group
แท็ก:
Gold
แชร์บทความ: